《题甘河遇仙宫》
元代·商挺

子房志亡秦，曾进桥下履。
佐汉开鸿基，矻然天一柱；
要伴赤松游，功成拂衣去。
异人与异书，造物不轻付。
重阳起全真，高视乃阔步，
矫矫英雄姿，乘时或割据；
妄迹复知非，收心活死墓，
人传入道初，二仙此相遇。
于今终南下，殿阁凌烟雾，
我经大患余，一洗尘世虑，
巾车徜西归。拟借茅庵住。
明月清风前，曳杖甘河路。

作者简介：商挺（1209—1288） 元散曲家。字孟卿，一作梦卿，号左山老人。曹州济阴（今山东曹县）人。年二十四，北走与元好问、杨矣游。东平严忠济辟为经历，出判曹州。蒙古宪宗三年（1253）入侍忽必烈于潜邪，遣为京兆宣抚司郎中，就迁副使。至元元年（1264）入京拜参知政事。六年同签枢密院事，八年升副使。九年出为安西王相。十六年生事罢。二十年复枢密副使，以疾免。卒后赠太师鲁国公，溢文定。有诗千余篇，惜多散佚。《元诗选》癸集存其诗四首。《全元散曲》从《阳春白雪》辑其小令十九首，多写恋情及四季风景。